Madison Keys a câştigat turneul de la Strasbourg
Parcursul excelent al lui Madison Keys din 2024 pe zgura din Europa a culminat sâmbătă cu primul său titlu al anului, ea impunându-se în faţa conaţiionalei sale Danielle Collins, scor 6-1, 6-2, în finala turneului WTA 500 de la Strasbourg.
În finala americană, Keys, cap de serie nr. 4, s-a impus în faţa lui Collins, cap de serie nr. 3, în doar 72 de minute.
Este al optulea său titlu WTA la simplu.”Mă simt extraordinar”, a declarat Keys. „Am intrat astăzi ştiind că va trebui să joc un tenis foarte bun pentru a o învinge pe Danielle. Ea a jucat absolut incredibil în ultimele două luni şi este întotdeauna o adversară foarte dificilă. Am intrat astăzi gândindu-mă: „OK, voi încerca să fac tot ce pot şi să joc un tenis foarte bun”, iar lucrurile au mers bine”.
Keys a făcut ceva ce foarte puţine jucătoare au reuşit să facă în ultima vreme – să o învingă pe Collins. Ajunsă în finala de sâmbătă, Collins câştigase 22 din ultimele 24 de meciuri, singurele două înfrângeri în această perioadă fiind suferite în faţa numărului 2 mondial, Aryna Sabalenka.